ત્યારબાદ બેઠકનું સૂકાન શ્રી વિજયભાઇ શાહને સોંપવામાં આવ્યું. તેમણે લેપટોપ થકી ટીવીના મોટા પડદા ઉપર કાર્યક્રમની રૂપરેખા આપી અને એક પછી એક વક્તાઓને નિમંત્રણ આપ્યું. સૌથી પહેલાં શ્રી અશોક પટેલે બે શેર અને પવનકુમાર જૈનનું એક કાવ્ય વાંચી સંભળાવ્યું. આ વખતે સૂત્રધારે એક નવું કામ કર્યું અને તે એ કે બે વક્તાઓની વચ્ચે વીર દોશીની ‘ચિત્ર લ્હેર’ની સ્લાઇડો બતાવીને વાંચતા ગયા. તેમાં જાણીતા ગઝલકારોના અમર શેર માણવા મળ્યાં.શ્રોતાઓએ આ દ્રશ્ય અને શ્રાવ્ય પ્રયોગને સારો આવકાર આપ્યો.